Sinnerud deltok i skøyteløp langt opp i moden alder. Fra 1920-tallet bygde han opp et treningssenter for skøyteløpere på Fjetre gard i Stange. Mange kjente norske og utenlandske løpere bodde og trente på Fjetre fram til virksomheten ble avvikla i 1956, blant andre Hans Engnestangen, Reidar Liaklev og Kees Broekman. Peter Sinneruds sønn Arve var en habil skøytedistanseløper på 1930- og 40-tallet.